Շվեդական «Յուրգորդենում» հանդես եկող Մովսիսյանը մոտ 2.5 տարի դադարից հետո հավաքական էր հրավիրվել կրկին հավաքականի ղեկն ստանձնած Վարդան Մինասյանի կողմից: Նա պետք է մասնակցեր Մալթայի եւ Մոլդովայի հետ ընկերական խաղերին: Հավաքականի ուսումնամարզական հավաքից առաջ, սակայն, նա վնասվածք ստացավ եւ չկարողացավ միանալ թիմակիցներին: Վերջին անգամ Մովսիսյանը հավաքականում խաղացել է 2015 թ. հոկտեմբերի 11-ի Եվրո 2016-ի ընտրական փուլի Ալբանիայի դեմ խաղում: